ರಫ್ಲೀಸಿಯ ಆವೃತಬೀಜಸಸ್ಯಗಳ (ಆಂಜಿಯೋಸ್ಪರ್ಮ್ಸ್) ಪೈಕಿ ರಫ್ಲೀಸಿಯೇಸಿ ಕುಟುಂಬಕ್ಕೆ ಸೇರಿರುವ ಸಸ್ಯ. ಇದರ ಜೈವಿತಾಮ ರಫ್ಲೀಸಿಯ ಒಂದು ವೈವಿಧ್ಯಮಯ ಹಾಗೂ ವಿಚಿತ್ರ ಸಸ್ಯ. ಮಲಯ ದ್ವೀಪಸಮೂಹಗಳಲ್ಲಿ ಮಾತ್ರ ಕಂಡುಬರುವ ಈ ಸಸ್ಯ ಒಂದು ಪರಾವಲಂಬಿ ಸಸ್ಯ. ವಿವಿಧ ಜಾತಿಯ ಸಸ್ಯಗಳ ಮೇಲೆ ಇದು ಪರಾವಲಂಬಿ ಜೀವನ ನಡೆಸಬಲ್ಲದು. ಆವೃತಬೀಜಸಸ್ಯಗಳ ಮುಖ್ಯ ಭಾಗಗಳಾದ ಬೇರು, ಕಾಂಡ, ಎಲೆಗಳಾವುವೂ ಈ ಸಸ್ಯದಲ್ಲಿ ಇರುವುದಿಲ್ಲ. ಪ್ರಬುದ್ಧಸಸ್ಯ ಬಿಳಿಯ ಸೂಕ್ಷ್ಮನಾಳಗಳ ತಂತುಜಾಲದಂತಿದ್ದು ಆತಿಥೇಯ ಸಸ್ಯದ ಒಳಭಾಗದಲ್ಲಿ ಹರಡಿಕೊಂಡಿರುತ್ತದೆ. ಹೀಗಾಗಿ ಹೊರನೋಟಕ್ಕೆ ಸಸ್ಯದ ಇರುವಿಕೆಯ ಅರಿವೇ ಆಗುವುದಿಲ್ಲ. ಹೂ ಅರಳಿದ ಅನಂತರವೇ ಸಸ್ಯದ ಇರುವಿಕೆಯ ಅರಿವಾಗುತ್ತದೆ. ಅರಳಿದ ಹೂ ಕೊಳೆತಮಾಂಸದ ವಾಸನೆ ಬೀರುವುದರಿಂದ ಸಸ್ಯವನ್ನು ಸುಲಭವಾಗಿ ಪತ್ತೆಮಾಡಬಹುದು.

ಪರಾವಲಂಬನಕ್ಕೆ ಹೊಂದಿಕೊಳ್ಳಲು ಈ ಸಸ್ಯ ತನ್ನ ವಿಕಾಸಕ್ರಮದಲ್ಲಿ ಬೇರು, ಕಾಂಡ, ಎಲೆಗಳನ್ನು ಕಳೆದುಕೊಂಡಿತು. ರಚನೆಯಲ್ಲಿ ಶಿಲೀಂಧ್ರಗಳನ್ನು ಹೋಲುವಂತೆ ಮಾರ್ಪಾಡಾಯಿತು. ಆದರೆ ಮೂಲಗುಣವಾದ ಆವೃತಬೀಜವನ್ನು ಉತ್ಪಾದಿಸಲು ಅರಳುವ ಪುಷ್ಪ ಮಾತ್ರ ಉಳಿದು ಬಂತು.

ಹೂವುಗಳ ವಿವರ 
ಸಸ್ಯದ ರಚನೆ ಎಷ್ಟು ಭಿನ್ನವೊ ಅದರ ಹೂ ಕೂಡ ಅಷ್ಟೇ ವಿಶಿಷ್ಟವಾದ್ದು. ಈ ಹೂ ಸಸ್ಯಪ್ರಪಂಚದಲ್ಲಿಯೇ ಅತಿದೊಡ್ಡದೆಂದು ಹೇಳಲಾಗುತ್ತದೆ. ಸಸ್ಯದ ವ್ಯಾಸ ಸುಮಾರು 80 ಸೆಂಮೀ. ಹೂವಿನ ಸುತ್ತ ಪುಷ್ಪಪಾತ್ರೆಯಿರುತ್ತದೆ; ಪುಷ್ಪದಳಗಳಿರುವುದಿಲ್ಲ. ಹೂಗಳಲ್ಲಿ ಗಂಡು ಹೆಣ್ಣುಗಳೆಂಬ ಭೇಧವಿದೆ. ಗಂಡುಹೂಗಳಲ್ಲಿರುವುದು ಕೇಸರಗಳು ಮಾತ್ರ. ಅಗಣಿತ ಸಂಖ್ಯೆಯಲ್ಲಿರುವ ಕೇಸರಗಳ ತುದಿಯಲ್ಲಿ ಎರಡು ಪರಾಗಕೋಶಗಳಿವೆ. ಅವುಗಳ ಮೇಲ್ಭಾಗದಲ್ಲಿರುವ ರಂಧ್ರಗಳ ಮೂಲಕ ಪರಾಗರೇಣು ಹೊರಬೀಳುತ್ತದೆ. ಕೀಟಗಳಿಂದ ಪರಾಗಸ್ಪರ್ಶಕ್ರಿಯೆ ನಡೆಯುತ್ತದೆ.

ಹೆಣ್ಣುಹೂವಿನಲ್ಲಿ ಒಂದು ಶಲಾಕೆ ಮಾತ್ರ ಇರುತ್ತದೆ. ಅಂಡಾಶಯ ಶಲಾಕ ಸ್ಥಿತಿಯಲ್ಲಿಯೇ ಇದ್ದು ಅದರಲ್ಲಿ ಒಂದು ಕೋಣೆ ಮಾತ್ರ ಇರುತ್ತದೆ. ಕಾರ್ಪೆಲ್‌ಗಳ ಒಳಭಿತ್ತಿಯ ಮೇಲೆ ಭ್ರೂಣ ಬೆಳೆಯುತ್ತದೆ. ಶಲಾಕನಳಿಕೆಯ ತುದಿಯಲ್ಲಿ ಶಲಾಕಾಗ್ರವಿರುತ್ತದೆ. ಈ ಪುಷ್ಪದಿಂದ ಬೆಳೆಯುವ ಹಣ್ಣು ರಸಭರಿತ ಬರ‍್ರಿ ಮಾದರಿಯದು.

ಛಾಯಂಕಣ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Rafflesia flower and threats
 Parasitic Plant Connection: Rafflesia Gallery
 ARKive: images and movies of the rafflesia (Rafflesia spp)

ಸಸ್ಯಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
raphlīsiya āvṛtabījasasyagaḻa (āṃjiyosparms) paiki raphlīsiyesi kuṭuṃbakkè seriruva sasya. idara jaivitāma raphlīsiya òṃdu vaividhyamaya hāgū vicitra sasya. malaya dvīpasamūhagaḻalli mātra kaṃḍubaruva ī sasya òṃdu parāvalaṃbi sasya. vividha jātiya sasyagaḻa melè idu parāvalaṃbi jīvana naḍèsaballadu. āvṛtabījasasyagaḻa mukhya bhāgagaḻāda beru, kāṃḍa, èlègaḻāvuvū ī sasyadalli iruvudilla. prabuddhasasya biḻiya sūkṣmanāḻagaḻa taṃtujāladaṃtiddu ātitheya sasyada òḻabhāgadalli haraḍikòṃḍiruttadè. hīgāgi hòranoṭakkè sasyada iruvikèya arive āguvudilla. hū araḻida anaṃtarave sasyada iruvikèya arivāguttadè. araḻida hū kòḻètamāṃsada vāsanè bīruvudariṃda sasyavannu sulabhavāgi pattèmāḍabahudu.

parāvalaṃbanakkè hòṃdikòḻḻalu ī sasya tanna vikāsakramadalli beru, kāṃḍa, èlègaḻannu kaḻèdukòṃḍitu. racanèyalli śilīṃdhragaḻannu holuvaṃtè mārpāḍāyitu. ādarè mūlaguṇavāda āvṛtabījavannu utpādisalu araḻuva puṣpa mātra uḻidu baṃtu.

hūvugaḻa vivara 
sasyada racanè èṣṭu bhinnavò adara hū kūḍa aṣṭe viśiṣṭavāddu. ī hū sasyaprapaṃcadalliye atidòḍḍadèṃdu heḻalāguttadè. sasyada vyāsa sumāru 80 sèṃmī. hūvina sutta puṣpapātrèyiruttadè; puṣpadaḻagaḻiruvudilla. hūgaḻalli gaṃḍu hèṇṇugaḻèṃba bhedhavidè. gaṃḍuhūgaḻalliruvudu kesaragaḻu mātra. agaṇita saṃkhyèyalliruva kesaragaḻa tudiyalli èraḍu parāgakośagaḻivè. avugaḻa melbhāgadalliruva raṃdhragaḻa mūlaka parāgareṇu hòrabīḻuttadè. kīṭagaḻiṃda parāgasparśakriyè naḍèyuttadè.

hèṇṇuhūvinalli òṃdu śalākè mātra iruttadè. aṃḍāśaya śalāka sthitiyalliye iddu adaralli òṃdu koṇè mātra iruttadè. kārpèl‌gaḻa òḻabhittiya melè bhrūṇa bèḻèyuttadè. śalākanaḻikèya tudiyalli śalākāgraviruttadè. ī puṣpadiṃda bèḻèyuva haṇṇu rasabharita bara‍ri mādariyadu.

chāyaṃkaṇa

ullekhagaḻu

hòragina kòṃḍigaḻu 

 Rafflesia flower and threats
 Parasitic Plant Connection: Rafflesia Gallery
 ARKive: images and movies of the rafflesia (Rafflesia spp)

sasyagaḻu
maisūru viśvavidyānilaya viśvakośa
ರಫ್ಲೀಸಿಯ